गौशाला से लगती 382 बीघा जमीन किसकी, आज ही बताएं जेडीसी
लीगल रिपोर्टर.जयपुर| हाईकोर्टने हिंगोनिया गौशाला में अव्यवस्थाओं के मामले में जेडीसी वैभव गालरिया को गुरुवार को दोपहर 2 बजे अदालत में तलब कर गौशाला के लगती हुई 382 बीघा जमीन के क्षेत्राधिकार के संबंध में स्पष्टीकरण मांगा है। साथ ही अदालत ने नगर निगम के आयुक्त हेमंत गेरा सहित अन्य अफसरों को भी पेश होने का निर्देश दिया है। न्यायाधीश महेश चन्द्र शर्मा ने यह अंतरिम आदेश बुधवार को जागो जनता सोसायटी की याचिका पर दिया। सुनवाई के दौरान हेमंत गेरा अन्य अफसर उपस्थित हुए। अदालत ने उनसे पूछा कि गौशाला से लगती हुई 382 बीघा भूमि किसके क्षेत्राधिकार में है ? इस पर सभी ने कहा कि इस संबंध में जेडीसी से स्पष्टीकरण लिया जाय। उसके बाद अदालत ने जेडीसी को हाजिर होकर स्पष्टीकरण देने के लिए कहा।
गौरतलब है कि सितंबर 2016 में मामले में सुनवाई के दौरान राज्य सरकार ने कहा था कि गौशाला की 382 बीघा जमीन चारागाह की है और यह राजस्व रिकार्ड में गोचर भूमि के नाम से दर्ज है। सरकार ने इस भूमि को जेडीए से नगर निगम को ट्रांसफर करने के संबंध में पत्र भी लिखा था।
hin_Deva hin_Deva hin_Deva